Bag‘dodda sodir etilgan ikki terakt oqibatida 12 kishi halok bo‘ldi

Iroq poytaxti Bag‘dodda sodir etilgan ikki terakt oqibatida 12 kishi halok bo‘ldi, 39 kishi jarohat oldi. Bu haqda, Reuters agentligiga asoslanib, “RBK” xabar bermoqda.

Jangarilarning asosiy nishoni xavfsizlik kuchlari xodimlari bo‘lgan. Qurbonlar va jarohatlanganlar soni yanada ko‘payishi mumkinligi aytilmoqda.
Ikki holdayam jangarilar avtomobilga o‘rnatilgan portlovchi uskunani harakatga keltirgan.
Hozircha birorta terrorchi guruh qo‘poruvchilik akti uchun javobgarlikni zimmasiga olgani yo‘q.
Bir necha kun muqaddam Bag‘doddagi shia masjidiga uyushtirilgan hujum oqibatida 9 kishi halok bo‘lgan edi.